ФК Вікторыя Мар’іна Горка

**«Вікторыя»** — беларускі футбольны клуб з горада Мар’іна Горка. У цяперашні час выступае ў Другой лізе чэмпіянату Беларусі.

## Гісторыя 
Да 1990 года існавала аматарская каманда па футболе пры Мар’інагорскім аграрна-тэхнічным коледжы (саўгаса-тэхнікума). У 1989 годзе выйграла першынство БССР сярод прафсаюзных каманд. У камандзе гуляў такі вядомы ігрок, як Алег Чарняўскі. Трэнерам быў Анатоль Усенка.

У 1996 годзе клуб заявіўся ў Трэцюю лігу пад назвай «Энергія-ЦЭЦ-5». У 1997 годзе пераехаў з Мар’інай Горкі ў пасёлак Дружны, але пасля сезона 1997 клуб спыніў сваё існаванне.

### У чэмпіянаце вобласці 
Пазней клуб стаў выступаць у чэмпіянаце Мінскай вобласці пад назвай «Зорка», некалькі разоў атрымліваў у ім перамогу. З 2006 года асноўнай камандай раёна стаў «Рудзенск», і толькі ў 2010 «Зорка» зноў трапіла ў чэмпіянат вобласці. У сезоне 2014 каманда атрымала выніковае чацвёртае месца.

### Сучаснасць 
У снежні 2014 года было вырашана заявіць каманду з Мар’інай Горкі ў Другую лігу чэмпіянату Беларусі. Галоўным трэнерам каманды стаў Васіль Матусевіч, яго памочнікам — Гія Панчулідзэ. Аснову каманды склалі выхаванцы Пухавіцкай ДЮСШ. У лютым 2015 года «Зорка-РФАЦ-Вікторыя» афіцыйна далучылася да Другой лігі. Сезон каманда пачала ў групе А пад назвай «Вікторыя». Добрая гульня дазволіла «Вікторыі» заняць другое месца ў групе і выйсці ў фінальны этап, па выніках якога каманда атрымала выніковы сёмы радок.

У сезоне 2016, нягледзячы на неблагі старт, каманда хутка апынулася ў канцы табліцы. Аднак, атрымаўшы шэраг перамог у другой палове сезона, «Вікторыя» атрымала ў Другой лізе выніковае 9-е месца з 13. Таксама «Вікторыя» атрымала права выступу ў Кубку Рэгіёнаў УЕФА (як фіналіст Рэгіянальнага Кубка Беларусі 2015) пасля таго, як пераможца Рэгіянальнага Кубка Беларусі 2015 мінскі «Прамень» быў пазбаўлены гэтага права за ўдзел у дагаварных матчах. На кваліфікацыйным турніры Кубка рэгіёнаў УЕФА ў Польшчы каманда (якая выступала пад назвай «Зорка-РФАЦ-Вікторыя») заняла трэцяе месца, атрымаўшы два паражэнні і згуляўшы адзін матч унічыю.

У сезоне 2017 каманда выступала паспяхова і доўгі час ішла ў верхняй частцы табліцы, аднак няўдалы фініш адкінуў «Вікторыю» на сёмае выніковае месца. На працягу сезона 2018 «Вікторыя» амаль увесь час заставалася серадняком і скончыла сезон на восьмым месцы з 15. Сезон 2019 атрымаўся для «Вікторыі» цяжкім — у камандзе змяніліся тры трэнеры, праз клуб прайшло шмат ігракоў, аднак вынікі былі не найлепшымі, каманда стала 11-й.

У 2020 годзе Другая ліга падзялялася на дзве групы. «Вікторыя» змагалася за выхад у фінальны турнір, але стала пятай у сваё групе. У 2021 годзе мар’інагорскі клуб здолеў выйсці з Мінскага дывізіёна ў плэй-оф Другой лігі, дзе саступіў у 1/8 фіналу пінскаму «Стэнлесу» (1:6, 1:0). У 2022 годзе «Вікторыя» зноў вышла ў плэй-оф і на гэты раз дайшла да паўфіналу, аднак там саступіла і заняла выніковае чацвёртае месца.

Па выніках сезона 2022 «Вікторыя» атрымала магчымасць ісці ў Першую лігу і першапачаткова мела намер туды заявіцца, аднак у студзені 2023 года клуб паведаміў, што застанецца ў Другой лізе.

## Дасягненні 
* Найлепшае дасягненне ў Першай лізе чэмпіянату Беларусі — 12 месца (1992/93)
* Фіналіст аматарскага Рэгіянальнага Кубка Беларусі: 2015
* Чэмпіён Мінскай вобласці (3): 2003, 2004, 2005
* Кубак Мінскай вобласці
** Уладальнік: 2015
** 1/2 фіналу: 2017

## Папярэднія назвы 
* 1990—1993: «Беларусь» (Мар’іна Горка)
* 1996—1997: «Энергія-ЦЭЦ-5» (Мар’іна Горка)
* 1997: «Энергія-ЦЭЦ-5» (Дружны)
* 2000—2003: «Зорка» (Мар’іна Горка)
* 2004: «Зорка-Тарпеда» (Мар’іна Горка)
* 2005: «МПП-Зорка» (Мар’іна Горка)
* 2010: «Зорка-Еўрарэспект» (Пухавіцкі раён)
* 2011: «Зорка» (Пухавіцкі раён)
* 2012: «Зорка-ЖКГ» (Пухавіцкі раён)
* 2013—2014: «Зорка-РФАЦ-Вікторыя» (Пухавічы)
* з 2015: «Вікторыя» (Мар’іна Горка)
 
## Склад каманды 
*Станам на жнівень 2023 года*.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Статыстыка выступленняў 
### Чэмпіянат і Кубак Беларусі 
### Міжнародныя кубкі 
У 2015 годзе «Вікторыя» атрымала права выступу ў Кубку рэгіёнаў УЕФА (як фіналіст Рэгіянальнага Кубка Беларусі 2015) пасля таго, як пераможца Рэгіянальнага Кубка Беларусі 2015 мінскі «Прамень» быў пазбаўлены гэтага права за ўдзел у дагаварных матчах. На кваліфікацыйным турніры Кубка рэгіёнаў УЕФА ў Польшчы каманда (якая выступала пад назвай «Зорка-РФАЦ-Вікторыя») заняла трэцяе месца, атрымаўшы два паражэнні і згуляўшы адзін матч унічыю.

## Галоўныя трэнеры 
* Анатоль Усенка
* Ігар Ромін (1990)
* Юрый Расолька (1992, да чэрвеня)
* Васіль Матусевіч (2015)
* Гія Панчулідзэ (2016)
* Васіль Матусевіч (2017)
* Андрэй Хрыпач (2018)
* Аляксандр Гваздзёў (2019, да мая)
* Сяргей Кулеш (чэрвень — жнівень 2019)
* Юрый Крот (жнівень — снежань 2019)
* Андрэй Хрыпач (2020)
* Сяргей Дубаенка (з 2021)

## Крыніцы 
## Спасылкі 
* Разговор у кромки поля…  

Вікторыя Мар’іна Горка

Катэгорыя:Дружны (Пухавіцкі раён)
Катэгорыя:1990 год у Беларусі